Pacte de Govern en l’Ajuntament de Burjassot
2025-07-24

Les regidores i regidors dels grups municipals del PSPV-PSOE i Compromís per Burjassot han signat aquest matí el Pacte de Govern en l’Ajuntament de Burjassot per a l’actual legislatura. L’acte, celebrat en una Sala de la Casa de Cultura de Burjassot, ha comptat amb la presència dels regidors d’ambdues formacions, així com amb un representant de cada partit, que també han signat el document pactat.

El pacte està basat en huit grans línies de treball, que són; fer de Burjassot un municipi que estiga al servei de les persones, continuar augmentant la transparència en la gestió municipal, fer de Burjassot una ciutat exemplar en l’eficàcia en la gestió, millorar la participació ciutadana i la presa de decisions, millorar la gestió dels pressupostos participatius, establir un sistema d’indicadors per al seguiment de la gestió, promocionar l’ús del valencià i reorganitzar les àrees i competències de la gestió municipal.

D’aquesta forma, es generen dins de l’Ajuntament de Burjassot huit grans àrees de treball: Governació, Seguretat i Acció Ciutadana, Promoció Econòmica, Urbanisme, Hisenda, Benestar Social, Serveis Municipals i Igualtat i Desenvolupament Local. El Grup Municipal PSPV-PSOE tindrà la responsabilitat de les àrees de govern de Seguretat i Acció Ciutadana, Urbanisme, Hisenda i Serveis Municipals, per la seua banda el Grup Municipal de Compromís per Burjassot tindrà la responsabilitat de les àrees de govern de Governació, Promoció Econòmica, Benestar Social i Igualtat i Desenvolupament Local.

Ambdues formacions han signat un organigrama en el qual la coresponsabilitat en la gestió municipal és l’objectiu principal d’aquest nou govern que es forma. Els representants dels dos grups polítics han coincidit a afirmar que el Pacte de Govern genera estabilitat institucional i possibilitat desenvolupar línies d’actuació progressistes al llarg de tota la legislatura.

El document del Pacte es pot consultar ACÍ.